Galena

Galena berun sulfuroaren forma mineral naturala da. Beruna eskuratzeko mea garrantzitsuena da.

Galena mineral sulfuro arruntena eta zabalen banatuena da. Kristal-sistema kubikoa jarraituz kristalizatzen da. Sarritan blenda, kaltzita eta fluorita mineralekin batera agertzen da.

Sarritan galena metaketek zilar kantitate nabarmenak dauzkate, bai zilar sulfuro eran bai galenaren egituraren barruko disoluzio solido eran. Galena zilardun hauek zilarra eskuratzeko mearik garrantzitsuenak izan dira denbora luzez. Honez gain, zinka, kadmioa, antimonioa, artsenikoa eta bismutoa ere ager daitezke.

 Kanpo estekak 

Kategoria:Berundun mineralak
Kategoria:Sufredun mineralak
Kategoria:Mineral kubikoak
Kategoria:Alkimiako substantziak